wickkiey/tamil-wikipedia-chunked huggingface dataset:
# நிக்கி சிம்மன்சு

## பன்னாட்டு இருபது20

2010 ஆம் ஆண்டில் பன்னட்டுத் துடுப்பாட்ட அவை பெண்கள் பன்னாட்டு இருபது20 கோப்பைக்கான தொடரில் அக்டோபர் 14 இல் போட்செஃப்ஸ்ட்ரூமில் இலங்கைப் பெண்கள் துடுப்பாட்ட அணிக்கு எதிரான தொடரின் 3 ஆவது பன்னாட்டு இருபது20 போட்டியில் அறிமுகமானார். அந்தப் போட்டியில் 15 பந்துகளில் 8 ஓட்டங்களில் எடுத்து தி அல்விசு பந்துவீச்சில் ஆட்டமிழந்தார். இந்தப் போட்டியில் இலங்கைப் பெண்கள் அணி 11 ஓட்டங்களில் வெற்றி பெற்றது. அதே ஆண்டில் பன்னட்டுத் துடுப்பாட்ட அவை பெண்கள் பன்னாட்டு இருபது20 கோப்பைக்கான தொடரில் அக்டோபர் 16 இல் போட்செஃப்ஸ்ட்ரூமில் நெதர்லாந்து பெண்கள் துடுப்பாட்ட அணிக்கு எதிரான பிளே ஆஃப் போட்டியில் 48 பந்துகளில் 86 ஓட்டங்களில் எடுத்து லன்சர் பந்துவீச்சில் ஆட்டமிழந்தார். இந்தப் போட்டியின் ஆட்ட நாயகி விருதும் பெற்றார். இந்தப் போட்டியில் அயர்லாந்து பெண்கள் அணி 42 ஓட்டங்களில் வெற்றி பெற்றது.
# சிர்க்கோனியம் நைட்ரேட்டு

**சிர்க்கோனியம் நைட்ரேட்டு** (Zirconium nitrate) ஒரு எளிதில் ஆவியாகக்கூடிய, சிர்க்கோனியத்தின் இடைநிலை உலோக நைத்திரேட்டு ஆகும். இதன் மூலக்கூற்று வாய்ப்பாடு Zr(NO<sub>3</sub>)<sub>4</sub> ஆகும். **சிர்க்கோனியம் டெட்ராநைட்ரேட்டு**, அல்லது **சிர்க்கோனியம் (IV) நைட்ரேட்டு**ஆகியவை இச்சேர்மத்தின் மாற்றுப்பெயர்கள் ஆகும்.  
இதன் தனித்துவ எண் UN 2728 ஆகும். 5.1 வகுப்பைச் சார்ந்த, அதாவது ஆக்சிசனேற்றம் செய்யும் பொருள் என்ற பொருளைத் தருவதாகும்.
# சிர்க்கோனியம் நைட்ரேட்டு

## உருவாக்கம்

நீரற்ற சிர்க்கோனியம் நைட்ரேட்டானது சிர்க்கோனியம் டெட்ராகுளோரைடு மற்றும் டைநைட்ரசன் பென்டாக்சைடு ஆகியவற்றின் வினையின் மூலமாக தயாரிக்கப்படுகிறது  
ZrCl<sub>4</sub> + 4 N<sub>2</sub>O<sub>5</sub> → Zr(NO<sub>3</sub>)<sub>4</sub> + 4ClNO<sub>2</sub>  
கிடைக்கும் விளைபொருளானது வெற்றிடத்தில் பதங்கமாதல் நிகழ்த்துவதன் மூலம் தூய்மையாக்கப்படுகிறது. இதில் மாசுபடுத்தும் பொருளாக நைட்ரோனியம் பென்டாநைட்ரேடோசிர்க்கோனேட்டு காணப்படுகிறது. (NO<sub>2</sub>)Zr(NO<sub>3</sub>)<sub>5</sub>. ஆகவே, சிர்க்கோனியம் நைட்ரேட்டானது சிர்க்கோனியம் உலோகத்தை நைட்ரிக் காடியில் கரைப்பதனால் பெறப்படுவதில்லை.
# சிர்க்கோனியம் நைட்ரேட்டு

## பண்புகள்

சிர்க்கோனியம் நைட்ரேட்டு பென்டாஐதரேட்டு நீர் மற்றும் ஆல்ககாலில் எளிதில் கரையும். நீரில் இது அமிலத் தன்மையைக் கொண்டுள்ளது. பென்டாஐதரேட்டு படிகங்களின் ஒளிவிலகல் எண் 1.6 என்ற மதிப்பினைக் கொண்டுள்ளன.
# சிர்க்கோனியம் நைட்ரேட்டு

## வினைகள்

நீர்க்கரைசலில் அம்மோனியம் ஐதராக்சைடு போன்ற காரங்கள் சிர்க்கோனியம்(IV) ஐதராக்சைடை வீழ்படிவாக் முடியும்.  
N-பதிலியிடப்பட்ட பிர்ரோல்களில் உருவாக்கத்தில் சிர்க்கோனியம் நைட்ரேட்டு ஒரு லூயி அமில வினைவேக மாற்றியாக பயன்படுத்தப்பட முடிம்.  
ஆப்னியம் நைட்ரேட்டு மற்றும் சிர்க்கோனியம் நைட்ரேட்டு ஆகியவை கலந்த நீர்க்கரைசலிலிருந்து சிர்க்கோனியமானது மண்ணெண்ணெயில் கரைக்கப்பட்ட மூபியூட்டைல் பாசுபேட்டு கொண்டு பிரித்தெடுக்கப்பட முடியும். ஆப்னியம் தவிர்த்த தனித்த சிர்க்கோனியம் அணு உலை கட்டுமானத்திற்குத் தேவைப்படுகிறது.  
நீரற்ற சிர்க்கோனியம் நைட்ரேட்டானது சில கரிம அரோமேடிக் சேர்மங்களை வழக்கத்திற்கு மாறான வழியில் நைட்ரோ ஏற்றம் செய்ய முடியும். குயினோலினானது 3-நைட்ரோகுயினோலின் மற்றும் 7-நைட்ரோகுயினோலினாக நைட்ரோஏற்றம் செய்யப்படுகிறது. பிரிடீன் சேர்மமானது 3-நைட்ரோபிரிடின் மற்றும் 4-நைட்ரோபிரிடின் ஆக நைட்ரோஏற்றம் செய்யப்படுகிறது.
# சிர்க்கோனியம் நைட்ரேட்டு

## பயன்

சிர்க்கோனியம் நைட்ரேட்டானது பல வேதிப்பொருள் உற்பத்தியாளர்களால் தயாரிக்கப்படுகிறது. இச்சேர்மமானது, மற்ற உப்புக்களுக்கு சிர்க்கோனியம் மூலமாகவும், மற்றும் நைட்ரோனியம் பென்டாநைட்ரேடோசிர்கோனேட்டு ஆகியவை அவற்றின் எளிதில் ஆவியாகும் தன்மையின் காரணமாக, வேதி ஆவி படிவு முன்னோடிகளாகப் பயன்படுத்தப்படுகின்றன. இவை 100 °செல்சியசிற்கு மேல் வெப்பப்படுத்தும் போது சிர்க்கோனியாவாக சிதைந்து விடுகின்றன. 95°செல்சியசு வெப்பநிலையில் சிர்க்கோனியம் நைட்ரேட்டானது பதங்கமாகிறது. 0.2 மிமீ பாதரச அழுத்தத்தில் அது சிர்க்கோனியம் டை ஆக்சைடாக 285°செல்சியசு வெப்பநிலையில் ள்ள சிலிக்கனின் மீது படியச்செய்யப்படுகிறது. இச்சேர்மமானது ஆக்சிசனைப் போன்று எளிதில் இதர சேர்மங்களுடன் கலவாத தன்மை, மிகக் குறைந்த வெப்பநிலையில் சிதைவடையும் தன்மை, மற்றும் மற்ற தனிமங்களின் புறப்பரப்பில் கலந்து மாசுபடுத்தும் ஐதரசன் மற்றும் புளோரினைப் போன்ற பண்பினைக் கொண்டிராமை ஆகிய சிறப்பம்சங்களைப் பெற்றுள்ளது.
# இஸ்பேட் ராஜாவும் இதய ராணியும்

**இஸ்பேட் ராஜாவும் இதய ராணியும்** (Ispade Rajavum Idhaya Raniyum ) என்பது ரஞ்சித் ஜெயக்கொடி எழுதி இயக்கிய 2019 ஆம் ஆண்டு இந்தியத் தமிழ் மொழி காதல் பரபரப்பூட்டும் படம் ஆகும். இப்படத்தில் ஹரிஷ் கல்யாண் மற்றும் ஷில்பா மஞ்சுநாத் ஆகியோர் முக்கிய கதாபாத்திரங்களில் நடித்துள்ளனர். மா கா பா ஆனந்த், பாலா சரவணன், சுரேஷ், பொன்வன்னன் ஆகியோர் துணை வேடங்களில் நடித்துள்ளனர். படத்திற்கு சாம் சிஎஸ் இசை அமைத்துள்ளார். படத்தொகுப்பினை பவன் ஸ்ரீகுமாரும் ஒளிப்பதிவை கவின் ராஜும் செய்துள்ளனர். இத்திரைப்படம் 15 மார்ச் 2019 அன்று வெளியிடப்பட்டது.
# இஸ்பேட் ராஜாவும் இதய ராணியும்

## கதைக்களம்

இத்திரைப்படத்தின் கதை வேலையில்லாத இளைஞன் கெளதம் மற்றும் அவரது காதலிக்க விரும்பும் தாரா ஆகியோரைச் சுற்றிச் சுழல்கிறது. தாரா ஒரு வசதி படைத்த குடும்பத்தைச் சார்ந்தவர் ஆவார். அவருக்கு அவரின் குடும்ப நண்பர் ரோஹித் உடன் திருமண நிச்சயதார்த்தம் செய்யப்படுகிறது. கெளதமின் பெற்றோர் விவாகரத்து பெற்றவர்கள் ஆவர். மேலும், அவரது தாயார் வேறொருவரை திருமணம் செய்து கொண்டார். கெளதம் தனது தாயை வெறுக்கிறார். இதன் காரணமாக அவரது குழந்தைப்பருவம் இனிமையானதாக இல்லாமல் இருந்தது. கெளதமால் தன் கோபத்தை கட்டுப்படுத்த முடியாத இயலாது. அவர் அதிகப்படியான உரிமை கொண்டாடக்கூடிய, மற்றவரை குற்றம் கூறக்கூடியவராகவும் இயல்புடையவர். மறுபுறம், தாரா, ஒரு சுதந்திரமான உற்சாகமான பெண். அவள் கெளதமைப் புரிந்து நடந்து கொள்கிறாள். ஒரு குறிப்பிட்ட நிலை வரை கெளதமைப் பொறுத்துக்கொள்கிறாள். அவன் கோபம் உச்சத்தை அடையும் போது, அவள் கெளதமுடனான தன் உறவை முறித்துக் கொள்கிறாள். அவர்களுக்கு என்ன நடக்கிறது என்பது கதையின் முக்கிய அம்சமாக அமைகிறது.
# இஸ்பேட் ராஜாவும் இதய ராணியும்

## நடிகர்கள்

- கெளதமாக ஹரீஷ் கல்யாண்
- தாராவாக சில்பா மஞ்சுநாத்
- கெளதமின் நண்பன் ஆனந்தாக மா கா பா ஆனந்த்
- கெளதமின் நண்பனாக பாலா சரவணன்
- தாராவின் தந்தையாக சுரேஷ்
- கெளதமின் தந்தையாக பொன்வண்ணன்
- கெளதமின் தாய் சாருலதாவாக லிசி ஆண்டனி
- சாருலதாவின் இரண்டாவது கணவராக வர்கீஸ் மாத்யூ
- மோட்டார் வாகன ஓட்டுநராக அஸ்வந்த் திலக்
- ரோகித்தாக ஆதித்யா
- ரோகித்தின் நண்பனாக கார்த்திக் ராஜ்
- கெளதமின் நண்பனாக மாரி
- வழக்கறிஞராக ராஜ்மோகன்
- தாராவின் தாயாக சுஜாதா பஞ்சு
- திவ்யா
- சிறுவயது கெளதமாக மாஸ்டர் அவினாஷ்
- போதை மருந்துக்கு அடிமையானவராக ரஞ்சித் ஜெயக்கொடி (கேமியோ தோற்றம்)
# இஸ்பேட் ராஜாவும் இதய ராணியும்

## தயாரிப்பு

முன்னதாக *புரியத* புதிர் படத்தை இயக்கிய இயக்குநர் ரஞ்சித் *ஜெயக்கொடி* இந்த திரைப்படத்தை அறிவித்தார். இத்திரைப் படத்தில் ஹரிஷ் கல்யாண் நடிக்கிறார் மற்றும் *பியார் பிரேமா காதலுக்குப்* பிறகு கதாநாயகனாக நடிக்கும் இரண்டாவது படமாக இது குறிப்பிடப்படுகிறது. படத் தலைப்பில் *இஸ்பேட் ராஜா* என்ற சொற்றொடர் கிங் ஆஃப் ஸ்பேட்ஸின் பொருளைக் குறிக்கிறது, அதே நேரத்தில் படத்தின் தலைப்பில் *இதய* ராணி என்பது இதயங்களின் ராணி என்பதைக் குறிக்கிறது.  
பிக் பாஸ் தமிழின் இரண்டாம் சீசனின் வெற்றிக்குப் பிறகு ஸ்டார் விஜய் ஒளிபரப்பிய பிக் பாஸ் கொண்டாட்டம் நிகழ்ச்சியில் இந்த படத்திற்கான சுவரொட்டியன் முதல் தோற்றம் 14 அக்டோபர் 2018 அன்று விஜய் சேதுபதியால் வெளியிடப்பட்டது.  
படத்தின் பாடல்கள் சாம் சி.எஸ் இசையமைப்பில் உருவாக்கப்பட்டன. இந்த இசைத்தொகுப்பில் ஐந்து பாடல்கள் உள்ளன, அவை இறுதியில் பார்வையாளர்களிடமிருந்து கடுமையான விமர்சனங்களைப் பெற்றன. அனிருத் ரவிச்சந்தர் பாடிய *கண்ணம்மா* படத்தின் முதல் பாடல் 2019 ஜனவரி 9 அன்று அதிகாரப்பூர்வமாக வெளியிடப்பட்டது மற்றும் சமூக ஊடகங்களில் வைரலாகியது.  
விஜய் சேதுபதி படத்தின் இசையமைப்பாளர் சாம் சி. எஸ். அவர்களால் பின்னணி பாடகராக களம் இறக்கப்பட்டதாகவும், படத்தின் ஏ*ய் கடவுளே* என்ற பாடலுக்கு தனித்துவமான குரலைப் பயன்படுத்த வேண்டும் என்பதற்காக உண்மையில் அவர் ஒரு பின்னணிப் பாடகராக அறிமுகமானார் என்றும் தகவல்கள் தெரிவிக்கின்றன. குறிப்பிட்ட பாடல் 24 ஜனவரி 2019 அன்று படத்தின் இரண்டாவது தனிப்பாடலாக வெளியிடப்பட்டது.
# திமிங்கில எண்ணெய்

**திமிங்கில எண்ணெய்** (*whale oil*) என்பது திமிங்கில கொழுப்புக்களில் பெறப்படும் எண்ணெய் ஆகும். [எண்ணெய்த் திமிங்கிலம்|எண்ணெய்த் திமிங்கிலத்தின்]] தலைக்குழிவுகளில் இருந்து இசுப்பேர்ம் எண்ணெய் எனப்படும் சிறப்பு வகை எண்ணெய் பெறப்படுகின்றது. இது வேதியல் அடிப்படையில் மற்ற திமிங்கில எண்ணெய்களில் இருந்து வேறுபடுகிறது. பெரும்பாலும் திரவ மெழுகால் ஆன இசுப்பேர்ம் எண்ணெய் அதிக விலையை கொண்டது.
# திமிங்கில எண்ணெய்

## தயாரிப்பும் பயன்களும்

ஆரம்பகால தொழிற் சங்கங்கள் சவர்க்காரம் தயாரிப்பதற்கும், எண்ணெய் விளக்குகளை எரியச் செய்யவும் திமிங்கில எண்ணெயை பயன்படுத்தின. பின்பு இருபதாம் நூற்றாண்டுகளில் செயற்கை வெண்ணெய் தயாரிக்க திமிங்கில எண்ணெய் பயன்பட்டது. 19 ஆம் நூற்றாண்டில் உச்சத்தில் இருந்த திமிங்கில எண்ணெய்களின் பயன்பாடு இருபதாம் நூற்றாண்டில் பெற்றோலிய தொழில் மற்றும் தாவர எண்ணெய்களின் வணிக வளர்ச்சிகளினால் கணிசமாக குறைந்தது. 21 ஆம் நூற்றாண்டில் பெரும்பாலான நாடுகள் திமிங்கில வேட்டையை தடை செய்துள்ள நிலையில் திமிங்கில எண்ணெயின் விற்பனை மற்றும் பயன்பாடுகள் நடைமுறையில் நிறுத்தப்பட்டுள்ளது.  
வேட்டையாடப்பட்ட திமிங்கிலங்களின் கொழுப்புக்களை கொதிக்கச் செய்தல் மூலம் திமிங்கில எண்ணெய் பெறப்பட்டது. கடற்கரைகளில் பிடிக்கப்பட்டவைகள் அவ்விடத்திலேயே வெட்டப்பட்டு கொதித்தல் மேற்கொள்ளப்பட்டது. நீண்ட ஆழ்கடல் திமிங்கல வேட்டை பயணங்களின் போது வேட்டையாடப்படுபவை கப்பலிலேயே கொதித்தல் செய்யப்பட்டது. அப்புறப்படுத்தப்படும் சடலங்கள் சுறாக்களுக்கும், கடல் பறவைகளுக்கும் உணவாகும்.  
பலீன் திமிங்கிலங்களின் எண்ணெய் ட்ரைகிளிசரைட்களையும், பற்திமிங்கிலங்களின் எண்ணெய் மெழுகு எசுத்தரினையும் பிரத்தியேகமாக கொண்டுள்ளன. போவ்ஹேட் திமிங்கிலம் மற்றும் வலது திமிங்கிலங்களில் இருந்து உயர்தர எண்ணெயை பெற முடிவதாலும், அவற்றின் எலும்புகளுக்காகவும் முக்கிய இலக்குகளாக கருதப்பட்டன. திமிங்கிலங்கள் வேட்டைகளின் அதிகரிப்பால் அழிந்து செல்லும் அபாயத்திற்கு உட்பட்டன.
# திமிங்கில எண்ணெய்

## வேதியல் அமைப்பு

திமிங்கில எண்ணெய் தெளிவானது, குறைந்த பாகுமையை கொண்டது. (ஆலிவ் எண்ணெயை விடக் குறைவு), திமிங்கில கொழுப்புகளின் தரம் மற்றும் சுத்திரிகரிப்பு என்பவற்றை பொறுத்து பிரகாசமான தேன் மஞ்சள் நிறத்தில் இருந்து அடர் பழுப்பு வரையிலான நிறங்களில் காணப்படும். மீன் வாசனை கொண்டது. ஹைட்ரஜனேற்றப்படும் போது திடமாகவும், வெள்ளை நிறமாகவும் மாறும். மேலும் சுவையிலும், மணத்திலும் மாற்றம் ஏற்படும்.  
திமிங்கில எண்ணெயின் வகைகள் திமிங்கிலங்களின் இனங்களை பொறுத்தும், வேட்டையாடப்பட்டு பதனிடப்படும் முறைகளினாலும் வேறுபடும். திமிங்கில எண்ணெய் கலவை பிரதானமாக ட்ரைகிளிசரைட்களால் ஆனது. பற்திமிங்கிலங்களின் எண்ணெயில் கணிசமான அளவில் மெழுகு எசுத்தர்கள் காணப்படும். (குறிப்பாக இசுப்பேர்ம் திமிங்கிலத்தின் எண்ணெய்)ஹைட்ரஜனேற்றம் கண்டுபிடிக்கப்பட்ட பின்னர் செயற்கை வெண்ணெய் தயாரிப்பிற்கு பயன்படுத்தப்பட்டது பின் காய்கறி எண்ணெய் மாற்றாக உபயோகிக்கப்பட்டது
# அலுமினியம் ஆக்சிநைட்ரைடு

அலுமினியம் ஆக்சி நைட்ரைடு படிகங்களின் வழியாக ஒளிபுகும்.(≥80%). மின்காந்த நிறமாலையில் அருகாமை புற ஊதா கதிரின் கட்புல பகுதியிலும் மற்றும் அகச்சிவப்பு நிற மாலையில் நடுத்தர அலைப்பகுதியிலும் இது காணப்படுகிறது. இணைந்த சிலிக்கா கண்ணாடியை விட நான்கு மடங்கு அதிகமும், சபையர் எனப்படும் நீலக்கல்லை விட 85 சதவீதம் அதிகமும் மற்றும் மெக்னீசியம் அலுமினேட்டு சிபினலை விட கிட்டத்தட்ட 15 சதவீதம் அதிகமும் அலுமினியம் ஆக்சைடு நைட்ரைடு கடினமானது. கனசதுர சிபினெல் கட்டமைப்பைக் கொண்டிருப்பதால் வழக்கமான பீங்கான் தூள் பதப்படுத்தும் நுட்பங்களைப் பயன்படுத்தி ஒளிபுகும் சன்னல்கள், தட்டுகள், குவிமாடங்கள், தண்டுகள், குழாய்கள் மற்றும் பிற வடிவங்களில் உருவாக்கலாம். கடினமான பலபடிக ஒளிபுகும் பீங்கானாக அலுமினியம் ஆக்சைடு நைட்ரைடு வணிக ரீதியாக கிடைக்கிறது. ஒளியியல் மற்றும் இயந்திரவியல் பண்புகளின் கலவையாக இருக்கும் இந்த வேதிப்பொருள் குண்டு துளைக்காத மற்றும் குண்டு வெடிப்பு-எதிர்ப்பு சன்னல்கள் போன்ற இலகுரக உயர் செயல்திறன் கொண்ட ஒளிபுகும் கவச பயன்பாடுகளுக்கு பயன்படுத்தப்படுகிறது பல இராணுவ அகச்சிவப்பு ஒளிமின்னணுவியல் பயன்பாடுகளுக்கும் ஒரு முன்னணி வேதிப்பொருளாக உபயோகமாகிறது. என்ற அளவுள்ள அலுமினியம் ஆக்சி நைட்ரைடு சன்னல்கள் வர்த்தக முறையில் கிடைக்கின்றன.
# அலுமினியம் ஆக்சிநைட்ரைடு

## பண்புகள்

;இயந்திரவியல்
# அலுமினியம் ஆக்சிநைட்ரைடு

## பயன்பாடுகள்

ஒளிபுகும் கவசப் பொருளாகப் பயன்படுத்தப்படுவதோடு கூடுதலாக அலுமினியம் ஆக்சி நைட்ரைடு அகச்சிவப்பு-ஒளியியல் சாளரங்களாகப் பயன்படுத்தப்படுகிறது. இதனடிப்படையில் இது ஓர் உணர்கருவியின் கூறாக, சிறப்பு அகச் சிகப்பு குவிமாடங்கள், சீரொளி தகவல்தொடர்புகளுக்கான சாளரங்கள் மற்றும் குறைக்கடத்தி தொடர்பான பயன்பாடுகளில் சில பயன்பாடுகளைக் கொண்டுள்ளது</ref>.
# அலுமினியம் ஆக்சிநைட்ரைடு

## குண்டு துளைக்காத கண்ணாடி

ஓர் ஒளிபுகும் கவசப் பொருளாக அலுமினியம் ஆக்சி நைட்ரைடு பாரம்பரியமாக பயன்பாட்டிலுள்ள குண்டு துளைக்காத கண்ணாடியை விட மிகக் குறைந்த எடை மற்றும் தடிமன் கொண்ட குண்டு துளைக்காத தயாரிப்பை வழங்குகிறது. கற்பனையான சிடார் டிரெக் பொருளாக இருந்த இது ஒளிபுகும் அலுமினியத்தால் உருவாக்கப்பட்டது. 1.6 அங்குலம் அதாவது 41 மில்லி மீட்டர் கனமுள்ள அலுமினியம் ஆக்சி நைட்ரைடு கவசத்தால் .50 பி.எம்.கி கவசம் துளைக்கும் குண்டுகளை தடுத்து நிறுத்த முடியும். பாரம்பரியமான மென்தகடாக்கிய கண்ணாடியெனில் இது 3.7 அங்குலம் அல்லது 94 மில்லிமீட்டர் கனமுள்ள கண்ணாடியை இக்குண்டுகள் துளைக்கும்.
# அலுமினியம் ஆக்சிநைட்ரைடு

## தயாரிப்பு

சன்னல்கள், தட்டுகள், குவிமாடங்கள், தண்டுகள், குழாய்கள் மற்றும் பிற வடிவங்களாக வழக்கமான பீங்கான் தூள் பதப்படுத்தும் நுட்பங்களைப் பயன்படுத்தி அலுமினியம் ஆக்சி நைட்ரைடால் உருவாக்கலாம். இதன் உலோகக் கலவை சற்று மாறுபடும். அலுமினியம் சுமார் 30% முதல் 36% வரை இருக்கும். இதன் நறுக்கக் குணகம் 1-2% மட்டுமே ஆகும் .  
புனையப்பட்ட சுடப்படா மண் பொருட்கள் அடர்த்தி மிகுதிக்காக உயர்ந்த வெப்பநிலையில் வெப்ப சிகிச்சைக்கு உட்படுத்தப்படுகிறது, பின்னர் அரைத்து மெருகூட்டி ஒளிபுகும் பொருளாக மாற்றப்படுகிறது. இது மந்தமான வளிமண்டலங்களில் சுமார் 2100 ° செல்சியசு வெப்பநிலையைத் தாங்கும். அரைத்தல் மற்றும் மெருகூட்டல் ஆகிய செயல்கள் கவசத்தின் தாங்கும் எதிர்ப்பையும் பிற இயந்திர பண்புகளையும் கணிசமாக மேம்படுத்துகின்றன .
# அலுமினியம் ஆக்சிநைட்ரைடு

## வெகுசனப் பயன்பாடு

அலுமினியம் ஆக்சி நைட்ரைடு என்று குறிப்பாக குறிப்பிடப்படவில்லை என்றாலும் 1986 ஆம் ஆண்டு வெளியான சிடார் டிரெக் IV: தி வாயேச்சு ஓம் திரைப்படத்தில் தோன்றிய பின்னர் ஒளிபுகும் அலுமினியம் ஒரு பிரபலமான சொற்றொடராக மாறிவிட்டது.
அலுமினியம் ஆக்சிநைட்ரைடு யாக் ரீச்சர் நாவலான லீ சைல்டு எழுதிய நாவலில் குறிப்பிடப்பட்டு விவரிக்கப்பட்டுள்ளது, மேலும் யிம்மி பாலன் என்பவரும் இதைபற்றி குறிப்பிட்டுளார். 2015 ஆம் ஆண்டு சுராசிக் வேர்ல்ட் திரைப்படத்தில் பயன்படுத்தப்பட்டுள்ள சுழல் கோள வாகனங்களின் வெளிப்புற பாதுகாப்பு குமிழியை உருவாக்கப் பயன்படும் பொருள் இது என்று அவர் குறிப்பிட்டுள்ளார்.
# சிஞ்சார் மலைகள்

**சிஞ்சார் மலைகள்** (**Sinjar Mountains**) ( ; வடமேற்கு ஈராக் நாட்டின் நினிவே மாகாணத்தில், சிஞ்சார் மாவட்டத்தில், கிழக்கிலிருந்து மேற்காக 100 கி.மீ. தொலைவிற்கும், 1,463 மீட்டர் உயரத்திலும் பரந்துபட்ட ஒரு மலைதொடராகும். சிரியாவின் வடகிழக்கில் இம்மலைத்தொடர் 25 கி.மீ. நீளத்திற்கு பரவியுள்ளது. இம்மலைத்தொடரின் தெற்கில் சிஞ்சார் நகரம் அமைந்துள்ளது. யாசிதி மக்களால் இம்மலைத்தொடர் புனிதமாகக் கருதப்படுகிறது.
# சிஞ்சார் மலைகள்

## மக்கள் & வரலாறு

வரலாற்று முந்தைய காலத்தில் இம்மலைத்தொடர், அசிரியர்களுக்கும், இட்டைட்டுகளுக்கும் எல்லையாக விளங்கியது.
கிமு 538-இல் பார்த்தியப் பேரரசு ஆட்சியிலும், பின்னர் சிஞ்சார் மலைகளை பார்த்தியர்களிடமிருந்து உரோமைப் பேரரசு கைப்பற்றி கிமு 115 வரை ஆட்சி செலுத்தியது. கிபி 363-இல் பைசாந்தியப் பேரரசுக்கும், சாசானியப் பேரரசுக்கும் நடைபெற்ற போரின் முடிவில் சிஞ்சார் மலைகள் இரு பேரரசுகளின் எல்லைகளாக விளங்கியது.  
பாரசீகப் பேரரசின் ஆட்சியால், இம்மலைத்தொடர் பகுதிகளில் சொராட்டிரிய நெறி பரவத்தொடங்கியது. கிபி 4-ஆம் நூற்றாண்டில் இம்மலைப்பகுதிகளில் நெஸ்டோரியன் கிறித்தவம் தழைத்தது. கிபி 6-ஆம் நூற்றாண்டில் இசுலாமியப் படையெடுப்புகளால், இம்மலைதொடர்களில் வாழ்ந்த கிறித்தவர்கள், இசுலாமிய கலீபாக்களுக்கு ஜிசியா வரியைக் கட்டி வாழ்ந்தனர்.  
கிபி 12-ஆம் நூற்றாண்டு முதல் சிஞ்சார் மலைத்தொடர்களில் யசீதி மக்கள் கால்நடைகளை மேய்த்து வாழ்கின்றனர். ஊழிக்காலத்தின் முடிவில் நோவாவின் பேழை இம்மலைத்தொடரின் உயர்ந்த முகட்டில் நின்றதாக பழைய ஏற்பாடு கூறுகிறது.  
1920-களில் யசீதி மக்கள் அரேபியர்களாலும், மற்றவர்களாலும் துரத்தப்பட்டு இம்மலையில் தஞ்சமடைந்தனர்.  
3 ஆகஸ்டு 2014 அன்று சிஞ்சார் நகரம் இசுலாமிய அரசுப் படைகளால் கைப்பற்றப்பட்டு, 40,000 யசீதி மக்கள் இனப்படுகொலை செய்யப்பட்டனர்.
யசீதி மக்களுக்கு எதிரான இசுலாமிய அரசின் கொடூரங்களால் மக்கள் நீர், உணவு, உடை, உறைவிடம் இன்றி அலைந்து திரிந்தனர். யசீதி மக்களுக்கு ஐக்கிய இராச்சியம் மற்றும் ஐக்கிய அமெரிக்க அரசின் விமானப் படைகள் வானிலிருந்து உணவு, நீர், மருந்துகளை யசீதி மக்களுக்கு வழங்கினர். 10 ஆகஸ்டு 2014 முதல் இசுலாமிய அரசுப் படைகளிடமிருந்து, குர்து மக்கள் படையினர் யசீதி மக்களுக்கு பாதுகாப்பு வழங்கினர். இசுலாமியப் படைகளால் 7,000 யசீதிப் பெண்கள் பாலியல் அடிமைகளாகப் பிடித்துச் செல்லப்பட்டு, 7,000 யசீதி ஆண்களின் தலை வீசப்பட்டு கொல்லப்பட்டனர். பல யசீதிப் பெண்கள் இசுலாமிய அரசுப் படையினருக்கு அஞ்சி சிஞ்சார் மலையிலிருந்து குதித்து தற்கொலை செய்து கொண்டனர்.
# சிஞ்சார் மலைகள்

## இதனையும் காண்க

- பண்டைய அண்மை கிழக்கு
-
-
# இண்டை

## விளக்கம்

இது கொடிக்கும் குற்று மரத்திற்கும் இடைப்பட்ட அளவில் உள்ள தாவரமாகும். இது கொடி இனத்தைப் போல வேறு தாவரத்தைப் பற்றி ஏறுவதில்லை. தடித்த தண்டை உடையது. நேராக கொடிபோல் வளர்ந்து பின் புவியீர்ப்பின் விசையால் வளைந்துகீழ் நோக்கி வளைந்து விடும். ஆனால் அருகில் உயரம் குறைவான தாவரம் இருந்தால் அதன் மிது பரவி அந்த தாவரத்தையே மூடிவிடும். புதர் போல் வளரும். தண்டு முழுதும் முட்கள் நிறைந்திருக்கும். இலைகளிகளிலும் வரிசையாக முட்கள் இருக்கும். முட்கள் கீழ் நோக்கி வளைந்து இருக்கும். கூர்மையாகவும் வலிமையுடனும் இருக்கும். அந்த தாவரத்தின் பாகங்கள் நம்மீது பட்டால் முட்கள் கொக்கி போல் குத்தி பிடித்துக்கொள்ளும் அதிலிருந்து விடுபடுவது மிகவும் சிரமம். விலங்குகள் அதன் அருகில் செல்வதை தவிர்த்து விடும். வலிமை வாய்ந்த புலி கூட இதன் அருகில் செல்ல முடியாது என்பதால் இதனை புலி தடுக்கி கொடி என மக்கள் அழைக்கின்றனர்.  
இது சூன் முதல் செப்டம்பர் வரை பூக்கக்கூடிய தாவரமாகும். இந்த மலர்கள் நீண்ட பல கொத்துக்கள் கொண்ட இளஞ்சிவப்பு நிற கோள மலர்களாகும். இந்த மலர் நீண்ட மலர் கொத்துகளாக 1–1.5 செ.மீ வரை நீண்டிருக்கும். இளஞ்சிவப்பான இந்தப் பூக்கள் வெள்ளை நிறத்தில் மங்கிவிடக்கூடியன. எனவே இந்த பூங் கொத்துகள் இளஞ்சிவப்பு மற்றும் வெள்ளை மலர்கள் என இரண்டையும் கொண்டவையாக இருக்கும். இலைகள் இரட்டை சரங்களாக, 8–15 &nbsp; செ.மீ நீளத்துடன் உள்ளன. இலைக் காம்புகள் முட்கள் நிறைந்ததாக உள்ளன. இந்த இலைச் சரங்களில் 3–2 ஜோடி பக்க-தண்டுகள் உள்ளன. இவை ஒவ்வொன்றும் 6–15 ஜோடி சிறிய 4–8 &nbsp; மிமீ சிற்றிலைகளாக உள்ளன. இதன் காய்கள் மெல்லியதாகவும், தட்டையாகவும், வளைந்தும் இருக்கும். இவை 8-13 &nbsp; செ.மீ நீளம், 1 &nbsp; செ.மீ அகலம் கொண்டவையா இருக்கும். இந்தக் காய்களில் 4-10 எண்ணிக்கையிலான செவ்வக விதைகள் இருக்கும். முற்றிய காய்கள் பிளந்து அதிலிருந்து வெளிப்படும் விதைகள் விழுந்து முளைக்கின்றன.  
இது புதர்வேலிக்கு பயன்படுவதாக கருதப்படுகிறது. இதன் விரகுகள் கூடாரம் கட்டும் ஆப்புகளுக்கும், துப்பாக்கி வெடிமருந்து கரி தயாரிக்கவும் ஏற்றது. இதன் வேர்களும், இலைகளும் மருத்துவ குணம் கொண்டவை. இது இமயமலையில், ஆப்கானிஸ்தான் முதல் பூட்டான் வரை 300-1900 மீ உயரத்தில் காணப்படுகிறது. இது வனத்தை ஒட்டிய பகுதிகள், வயல்கள் மற்றும் தோட்டங்களின் ஓரங்களில் விரும்பி வளரக்கூடியது.
# இண்டை

## இலக்கியங்களில்

சங்க இலக்கியங்கள் இப்புதர்க் கொடியைப்  
**புதல் இவர் ஈங்கை** -அகநா. 294: 6.  
**ஈங்கைப் பைம்புதல்** -ஐங். 45.6:3  
என்று சிறப்பித்துக் கூறுகின்றன.  
குளக்கரையில் பிரம்புடன் செறிந்துவளரும். இதன் தண்டில்
முட்கள் இருக்கும். இதன் இலைக்கோணத்தினின்றும் இதன்
பூங்கொத்து உண்டாகும். மலர் 'துய்' தலையையுடையது என்ற தாவரவியல் உண்மைகளைப் புலவர்கள் கூறியுள்ளனர்.  
**பரந்த பொய்கைப்பிரம்பொடு நீடிய**  
**முட்கொம்பு ஈங்கைத் துய்தலைப்புதுவி**-அகநா.3 06:2-3  
**துண்முள் ஈங்கைச் செவ்வரும்பு** -குறுந். 110:5  
இதன் செவ்விய அரும்பு மலரும்போது துணியில் துளை ஒன்று தோன்றும் என்பதையும் நெய்தல் தத்தனார் கூறுவர்.  
**வாங்கு துளைத்துகிரின் ஈங்கை பூப்ப** -அகநா. 343:2
::(துகிர்-பவளம்)  
இதன் அகவிதழ்கள் வெண்ணிறமானவை. மகரந்தங்கள் 'துய்' என்னும் பஞ்சு போன்ற தலையை நீட்டிக்கொண்டிருக்கும். இதனால் இதன் மலரை ஆலங்கட்டிக்கு உவமிப்பர் பரணர்.  
**. . . . . . அரும்ப முதிர் ஈங்கை**  
**ஆலியன்ன வால்விதா அய்** -அகநா. 125  
இக்கொடியின் தளிர் இதன் பூவைக் காட்டிலும் அழகியது. அதிலும் மாரிக் காலத்தில் எழிலுடன் தோன்றும் என்னும் அகப் பாட்டு.  
**மாரிஈங்கை மாத்தளிர் அன்ன** -அகநா. 7.5:1:7  
'ஈங்கை' என்பதற்கு, இண்டு, இண்டை' என்று உரை கூறுவர்.  
**ஈங்கை இலவம் தூங்கினர்க் கொன்றை** -குறிஞ். 86  
என்ற அடியில் உள்ள ஈங்கை என்பதற்கு நச்சினார்க்கினியர் 'இண்டம்பூ' என்று உரை கண்டுள்ளார்.
# பூமராங் (2019 திரைப்படம்)

**பூமராங்** (Boomerang) என்பது 2019 ஆம் ஆண்டு தமிழில் வெளியான அதிரடி திரில்லர் திரைப்படம் ஆகும். ஆர். கண்ணன் எழுதி, தயாரித்து இயக்கியுள்ளார். இத் திரைப்படத்தில் அதர்வா, மேகா ஆகாஷ் மற்றும் இந்துஜா ரவிச்சந்திரன் ஆகியோர் முன்னணி கதாபாத்திரங்களில் நடித்துள்ளனர். உபேன் படேல் எதிர்மறையான கதாபாத்திரத்திலும், சதீஸ், ஆர். ஜே. பாலாஜி ஆகியோர் துணை வேடங்களிலும் நடித்துள்ளனர். பிரசன்னா குமார் ஒளிப்பதிவாளராகவும், ஆர்.கே.செல்வா எடிட்டராகவும் பணி புரிந்துள்ளனர். ராதன் இசையமைத்துள்ளார். இத் திரைப்படம் 8 மார்ச் 2019 அன்று வெளியிடப்பட்டது.
# பூமராங் (2019 திரைப்படம்)

## கதைச்சுருக்கம்

விபத்தொன்றில் சிக்கும் சிவாவின் முகம் சிதைவடைகின்றது. அதே நேரம் மருத்துவமனையில் அனுமதிக்கப்படும் சக்தி மூளை கடுமையாக பாதிக்கப்பட்டதால் இறக்கிறார். சிவாவின் பெற்றோர்களின் வேண்டுகோளுக்கமைய சக்தியின் தாயாக கருதப்படும் கவுரி திருசெல்வன் (சுஹாசினி மணிரத்தினம்) சக்தியின் முகத்தை முக மாற்று அறுவை சிகிச்சையின் மூலம் சிவாவிற்கு பொருத்துவதற்கு அனுமதிக்கிறார். புதிய முகத்தில் தோற்றமளிக்கும் சிவா தனது குடும்பத்தை கவனித்துக்கொள்வதற்காக ஒரு தொழிலை தொடங்க திட்டமிடுகிறார். எதிர்வரும் நாட்களில் பல சிக்கல்களை எதிர்கொள்ள கொள்கிறார். சில அந்நியர்களால் ஓரிரு முறை தாக்கப்பட்ட பிறகு, சிவாவும் அவரது நண்பர் கோபாலும் ( சதீஷ் ), அவரது முகத்தை மாற்று அறுவை சிகிச்சை பற்றி பலருக்குத் தெரியாததால், பிரச்சனைகள் அவரது முகத்தை குறிவைத்து நடக்கின்றன என்றும், அவரை அல்ல என்பதையும் உணர்கிறார்கள். சக்தியை பற்றி அறிந்து கொள்ள கவுரி திருசெல்வனை நாடுகிறார்கள். சிவாவிற்கு முகத்தை தானம் செய்த சக்தி உண்மையில் தனது மகன் அல்ல என்று அவர் கூறுகிறார். மற்றொரு நண்பரிடமிருந்து, சக்தி திருச்சிக்கு அருகிலுள்ள ஒரு கிராமத்தைச் சேர்ந்தவர் என்று அறிகிறான். சக்தி இருக்கும் இடத்தை அறிய சிவா கோபால் மற்றும் அவரது காதலி ஜிகி ( மேகா ஆகாஷ் ) ஆகியோருடன் திருச்சிக்கு புறப்படுகிறார். சக்தி, சண்முகத்தை (ஆர். ஜே. பாலாஜி) பற்றி மாயாவிடம் (இந்துஜா) இருந்து அறிந்து கொள்கிறார். சக்தி விட்டுச் சென்ற பணிகளை முன்னெடுக்கின்றார். அதன் போது எதிர்கொள்ளும் சவால்களை முறியடித்து சக்தியின் இறப்பிற்காக பழிவாங்குவதே மீதிக்கதை....
# பூமராங் (2019 திரைப்படம்)

## நடிகர்கள்

- அதர்வா - சிவாவாகவும், சக்தியாகவும் இரட்டை வேடங்களில்
- மேகா ஆகாஷ் - ஜிகி
- இந்துஜா - மாயா
- சதீஷ் - கோபால்
- சண்முகம் - ஆர். ஜே. பாலாஜி
- உபேன் படேல் - சூரஜ்
- மயில்சாமி
- ரவி மரியா - கவுன்சிலர் மயில்வாகனம்
- ராஜேந்திரன் - திரைப்படத் தயாரிப்பாளர்
- ராஜா இளங்கோவன்
- மாளவிகா அவினாஷ் - சிவாவின் தாய்
- ஜீவா ரவி - சிவாவின் தந்தை
- ஷங்கர் சுந்தரம் - சக்தியின் தந்தை
- சுஹாசினி மணிரத்தினம் - கவுரி திருசெல்வன்
- ராம்குமார் கணேசன் - சேனல் உரிமையாளர் ஆகாஷ்
# பூமராங் (2019 திரைப்படம்)

## தயாரிப்பு

அக்டோபர் 2017 ஆம் ஆண்டில் அதர்வா முக்கியக் கதாபாத்திரத்தில் நடிக்கும் புதிய படத்தை இயக்கி தயாரிப்பதாக ஆர்.கண்ணன் அறிவித்தார். கதாநாயகியாக நடிக்க மேகா ஆகாஷ் கையெழுத்திட்டார். உபேன் படேல் திரைப்படத்தில் எதிர்மறையான கதாபாத்திரத்தில் நடிக்க தேர்வு செய்யப்பட்டார். திரைப்படத்தில் அதர்வாவின் ஒரு குறிப்பிட்ட தோற்றத்திற்கான வடிவமைப்பாளர்களான ப்ரீதிஷீல் சிங் மற்றும் மார்க் ட்ராய் டிசோசா ஆகியோர் பணிபரிந்தனர்.
# பூமராங் (2019 திரைப்படம்)

## வெளியீடு

இத்திரைப்படம் தொழில்துறை அளவிலான வேலைநிறுத்தத்தின் விளைவாக தயாரிப்பு தாமதப்படுவதற்கு முன்பு, 2018 மார்ச் மாதத்திற்குள் 90% நிறைவடைந்தது. இந்த படம் முக்கியமாக சென்னை, அருப்புகோட்டை, விருதுநகர் மற்றும் தேனியில் 45 நாட்கள் படமாக்கப்பட்டது. பூமராங் 8 மார்ச் 2019 அன்று வெளியிடப்பட்டது.  
இப்படத்தின் செயற்கைக்கோள் உரிமைகள் ஜீ தமிழிற்கு விற்கப்பட்டு, திரையரங்கில் திரைப்படம் வெளியான ஒரு மாதத்திற்குப் பிறகு 2019 ஏப்ரல் 14 இல் திரையிடப்பட்டது.
# பூமராங் (2019 திரைப்படம்)

## ஒலிப்பதிவு

ராதனின் இசையமைப்பில் சோனி மியூசிக் இந்தியா வெளியிட்டது.
# பெரிலியம் ஆக்சைடு

## தயாரிப்பு

பெரிலியம் கார்பனேட்டு உப்பை காற்றில் உயர் வெப்பநிலைக்கு சூடாக்கி அல்லது பெரிலியம் ஐதராக்சைடை நீர் நீக்கம் செய்து அல்லது தனிமநிலை பெரிலியத்தை எரித்து பெரிலியம் ஆக்சைடைத் தயாரிக்கலாம்.  
:BeCO<sub>3</sub> → BeO + CO<sub>2</sub>
:Be(OH)<sub>2</sub> → BeO + H<sub>2</sub>O
:2 Be + O<sub>2</sub> → 2 BeO  
பெரிலியத்தை காற்றில் எரிக்கும்போது பெரிலியம் ஆக்சைடும் பெரிலியம் நைட்ரைடும் (Be<sub>3</sub>N<sub>2</sub>) சேர்ந்த கலவை கிடைக்கிறது.  
நீராவி நிலையில் தனித்தனி மூலக்கூறுகளாக பெரிலியம் ஆக்சைடு உள்ளது. இரண்டு அணுக்கள் மீதும் sp ஆர்பிட்டல் இனக்கலப்பு ஏற்கப்படுகிறது என இணைதிறன் பிணைப்புக் கோட்பாட்டின்படி இதை விவரிக்கமுடியும். இதன்படி ஒவ்வொரு அணுவின் மீதுமுள்ள sp ஆர்பிட்டால்களுக்கு இடையில் ஒரு σ பிணைப்பும் ஒவ்வொரு அணுவிலும் மூலக்கூறு அச்சுக்கு செங்குத்தாக அமைந்திருக்கும் சீரமைக்கப்பட்ட p ஆர்பிட்டால்களுக்கு இடையில் ஒரு π பிணைப்பும் காணப்படுகின்றன. மூலக்கூற்று சுற்றுப்பாதை கோட்பாடு சற்று வேறுபட்ட நிகர சிக்மா பிணைப்பற்ற ஓர் அமைப்பைக் காட்டுகிறது. ஏனெனில் இரண்டு அணுக்களின் 2s ஆர்பிட்டால்களும் இணைந்து முழுமையாக நிரம்பிய சிக்மா பிணைப்பு ஆர்பிட்டாலாகவும் எதிர் சிக்மா பிணைப்பு ஆர்பிட்டாலாகவும் உருவாகின்றன. மேலும் மூலக்கூற்று அச்சுக்கு செங்குத்தாக உள்ள சீரமைக்கப்பட்ட p ஆர்பிட்டால்களுக்கு இடையில் இரண்டு π பிணைப்புகளும் உருவாகின்றன. மூலக்கூற்று அச்சிலுள்ள சீரமைப்பு p ஆர்பிட்டால்களால் உருவாகும் சிக்மா பிணைப்புகள் நிரம்பாமல் உள்ளன. ஒத்த எலக்ட்ரான் C2 மூலக்கூறில் உள்ளது போன்ற (2sσ)2(2sσ*)2(2pπ)4 சீரமைப்பு தொடர்புடைய அடிப்படை ஆற்றல் மட்டமாகும். இங்குள்ள இரண்டு பிணைப்புகளையும் ஆக்சிசனிலிருந்து பெரிலியத்தை நோக்கிய ஈதற் பிணைப்புகளாகக் கருதமுடியும் .
# பெரிலியம் ஆக்சைடு

## பயன்பாடுகள்

உயர்தரமான பெரிலியம் ஆக்சைடு படிகங்களை நீர் வெப்பச் செயல்முறையில் அல்லது வெர்னுவில் முறையால் வளர்க்கலாம். பெரும்பாலும், பெரிலியம் ஆக்சைடு வெள்ளை நிறத்தில் படிக உருவமற்ற தூளாக உற்பத்தி செய்யப்படுகிறது, சூடுபடுத்துவதன் மூலம் தூளை பெரிய வடிவங்களில் உருவாக்கலாம். கார்பன் போன்ற அசுத்தங்கள் நிறமற்ற பெரிலியம் ஆக்சைடு படிகங்களுக்கு பல வண்ணங்களை கொடுக்க முடியும்.  
வெப்பச் செயல்முறையில் திடமாக்கப்பட்ட பெரிலியம் ஆக்சைடு மிகவும் நிலையான பீங்கான் ஆகும் . பெரிலியம் ஆக்சைடு ராக்கெட் இயந்திரங்களில் பயன்படுத்தப்படுகிறது . அலுமினிய தொலைநோக்கி கண்ணாடியில் அரிமானத்தை தடுக்கும் மேற்பூச்சாகப் பூசப்படுகிறது. வானொலி உபகரணங்கள் போன்றவற்றில் உயர் செயல்திறன் கொண்ட குறைக்கடத்தி பாகங்களில் பெரிலியம் ஆக்சைடு பயன்படுத்தப்படுகிறது. ஏனெனில் இது நல்ல வெப்ப கடத்துத்திறனைக் கொண்டிருக்கிறது. அதே நேரத்தில் ஒரு நல்ல மின் மின்தேக்கியாகவும் உள்ளது. வெப்பப் பசை போன்ற சில வெப்ப இடைமுகப் பொருட்களில் இது ஓர் இடநிரப்பியாகவும் பயன்படுத்தப்படுகிறது .
அலுமினியம் ஆக்சைடைக் காட்டிலும் குறைவான வெப்பத் தடையை அனுமதிக்க பயன்படுத்தும் சில மின்னணு குறைக்கடத்தி சாதனங்களில் உலோக மேற்பொருத்தி தளங்களுக்கும் சிலிக்கான் சில்லுக்கும் இடையில் பெரிலியம் ஆக்சைடு பீங்கான் பயன்படுத்தப்படுகிறது. உயர் செயல்திறன் கொண்ட நுண்ணலை சாதனங்கள், வெற்றிட குழாய்கள், காந்தங்கள் மற்றும் வாயுச் சீரொளி கதிர்கள் போன்றவற்றில் கட்டமைக்கும் பீங்கானாகவும் இது பயன்படுத்தப்படுகிறது. கடற்படையில் கடல் உயர் வெப்பநிலை வாயு-குளிரூட்டப்பட்ட அணு உலைகளுக்கான நியூட்ரான் கட்டுப்படுத்தியாகப் பயன்படுத்த பெரிலியம் ஆக்சைடு முன்மொழியப்பட்டுள்ளது. விண்வெளி பயன்பாடுகளுக்கான நாசாவின் கிலோபவர் அணு உலைக்காகவும் இது முன்மொழியப்பட்டுள்ளது .
# பெரிலியம் ஆக்சைடு

## முன் பாதுகாப்பு

பெரிலியம் ஆக்சைடு படிகவடிவமற்ற தூள் நிலையில் உள்ளபோது ஒரு புற்றுநோய் ஊக்கியாக கருதப்படுகிறது . பெரிலிய நச்சேற்ற நோய்களை உண்டாக்குகிறது. வெப்பச் செயல்முறைக்குப் பின்னர் திடமாக்கப்பட்ட நிலையில் இதைப் பயன்படுத்துவது பாதுகாப்பானதாகும். ஆனால் தூளாக்கும் செயல்முறைகளால் அதை தூசியாக்கக் கூடாது.
# விநாயகபுரம் மகா வித்தியாலயம், திருக்கோவில்

**விநாயகபுரம் மகா வித்தியாலயம்**
கிழக்கிலங்கையின் அம்பாறை மாவட்டத்தின் விநாயகபுரம் கிராமத்தில் அமைந்துள்ள பாடசாலை ஆகும். சுமார் 40 கல்விசார் ஊழியர்களைக் கொண்ட, இப்பாடசாலை, தரம் 6 தொடக்கம் உயர்தரம் வரை கொண்டிருக்கின்றது. நீண்ட கால வரலாறு கொண்ட குறித்த பாடசாலை 2015ம் ஆண்டு பொன்விழா கொண்டாடியது.
# விநாயகபுரம் மகா வித்தியாலயம், திருக்கோவில்

## வரலாறு

விநாயகபுரம் கிராமத்தில் வாழ்ந்த மக்களின் பிள்ளைகளுக்கு கல்வி வழங்கும் நோக்குடன் 60×20 அடி ஓலைக் குடிசைகளுடனும் பிரதேச கற்ற இளைஞர்கள்,கிராம முன்னேற்ற சங்க அங்கத்தவர்கள் ஆகியோரின் ஒத்துழைப்புடனும் ஆரம்பிக்கப்பட்ட இப்பாடசாலை 200 மாணவர்களையும் 13 தொண்டராசிரியர்களையும் கொண்டதாக அமைந்தது.  
இவ் இளைஞர்களின் கற்பித்தலுடன் 1965 வரை இயங்கி வந்த பாடசாலை 1965.01.11 அன்று அரசினால் பொறுப்பேற்கபப்பட்டது. அதன்படி விநாயகபுரம் அரசினர் தமிழ்க்கலவன் பாடசாலை எனக் கல்வி அமைச்சினால் பதியப்பட்டது.  
ஓலைக் குடிசையில் இயங்கிய பாடசாசாலையின் புதிய கட்டடத்திற்காக 1969.07.12 இல் அடிக்கல் நாட்டு விழா நடைபெற்றது. மேலும் முதலாவது இல்ல விளையாட்டுப்போட்டி 1980.03.26 இல் நடைபெற்றது. 1981 இலிருந்து 6ம் வகுப்பு வைப்பதற்கான அனுமதி வழங்கப்பட்டது.1986 இல் இப்பாடசாலை 1C ஆக தரமுயர்த்தப்பட்டது. இப்பாடசாலைக்கு 1990ம் ஆண்டு நியமனம் பெற்று வந்த கலைப்பட்டதாரி ஆசிரியர் திரு.தங்கராசா தவராஜா அவர்களால் பாடசாலைக்கென கலாசாலைகீதம் இயற்றப்பட்டது. 1992 இல் க.பொ.த உயர்தரம் தொடங்கப்பட்டது. 2012 இல் க.பொ.த உயர்தர விஞ்ஞானப்பிரிவு தொடங்கப்பட்டதுடன் இப்பாடசாலை 1AB பாடசாலையாக தரமுயர்த்தப்பட்டது.
2015 இல் பொன்விழா கொண்டாடப்பட்டது.2015 ம் ஆண்டு பாடசாலையில் நிர்மாணிக்கப்பட்ட ஆய்வுகூடத்தில் தீ விபத்து ஏற்பட்டது.
# விநாயகபுரம் மகா வித்தியாலயம், திருக்கோவில்

## வரலாறு

### பாடசாலை ஆரம்ப கர்த்தாக்கள்

1. திரு மா.ஐயாத்துரை
1. திரு பொ.கந்தசாமி
1. திரு கு.விநாயகமூர்த்தி
1. திரு க.பரமநாதபிள்ளை
1. திரு வே.சந்திரசேகரம்
1. திரு கு.கணேசமூர்த்தி
1. திரு சி.வேல்முருகு
1. திரு கு.பாலசுந்தரம்
1. திரு சி.தங்கராசா
1. செல்வி சி.பொன்னுத்தங்கம்
1. செல்வி பொ.நாகேஸ்வரி
1. செல்வி வே.பூரணம்மா
1. திருமதி பார்வதி சுந்தரம்
# விநாயகபுரம் மகா வித்தியாலயம், திருக்கோவில்

## அதிபர்கள்

1. திரு க.சுப்பிரமணியம்(1965–1968)
1. திரு S.T.பூபாலரெட்ணம்(1968–1971)
1. திரு J.S.நடராஜா(1971–1974)
1. திரு S.K.இராஜேந்திரம்(1974–1979)
1. திரு மா.செல்லப்பா(1979–1980)
1. திரு ப.சதாசிவம்(1980–1994)
1. திரு கு.கணேசமூர்த்தி(1994–1997)
1. திரு பா.நவரெத்தினம்(1997–1999)
1. திரு இ.வேலுப்பிள்ளை(1999–2001)
1. திரு சு.தவராசா(2001–2006)
1. திரு ச.பீதாம்பரம்(2006–2008)
1. திரு கி.சிறிஸ்கந்தராசா(2008–2010)
1. திரு சொ.பரஞ்சோதி(2010–2014)
1. திரு R.M.அன்ரன்(2014–2018)
# விநாயகபுரம் மகா வித்தியாலயம், திருக்கோவில்

## பாடசாலைப் பண்

<poem>
உலகெங்கும் புகழ்பெறு உயர் தமிழ் வாழ்க
உதவிடும் கலைமகள் வாழ்க
விரிபுகழ் விளைநகர் விநாயகபுரத்தில்
விளங்கிடும் தமிழ் கலைக்கூடம்
அறிவினை அளித்து அருளொளி பெருக்கும்
அனைவரும் நீடுளி வாழ்க
கல்வியை நாம் பயில்வோமே
கடவுளை வணங்கிடுவோமே
கலைவளம் பெருக்கிடுவோமே
அறிவோம் அறிவோம் அறிவோம் அறிவறிவறிவோம்
பயிலும் நல் மாணவர் வாழ்க.  
நல் மாணவ மணிகளின் நலன்களை நினைத்தே
நாளுமே நமதிறை தொழுவோம்
நாட்டுக்கும் தமிழுக்கும் ஏட்டுக்கும் உயிரை
நல்கவே சபதமும் எடுப்போம்
அனைவரும் ஒரு குலமாவோம்
அறிவினில் சமரசம் காண்போம்
அன்பினில் ஒற்றுமையாவோம்
(அறிவோம் அறிவோம்)  
இறைவனின் திருவருள் பெரிதென நினைத்தே
இசைமழை பொழிந்திடுவோமே
அறிவுரை கூறிடும் அன்னை பிதா குரு
ஆணைக்கும் அடங்கிடுவோமே
சேவையின் மூலமும் நாமே சேமங்கள்
அடைந்திடுவோமே
செய்தொழில் போற்றிடுவோமே
(அறிவோம் அறிவோம்)
</poem>
# விநாயகபுரம் மகா வித்தியாலயம், திருக்கோவில்

## பாடசாலையின் பணிக்கூற்றும் தூரநோக்கும்

### பணிக்கூற்று

அறிவு,திறன் மனப்பாங்கு விழுமியங்கள் என்பவற்றில் நேரான நடத்தை மாற்றத்தைக் காட்டும் தேசிய ஒருமைப்பாடும்,மனித நேயமும் மிக்க சந்ததியை உருவாக்குதல்.
# விநாயகபுரம் மகா வித்தியாலயம், திருக்கோவில்

## பாடசாலையின் பணிக்கூற்றும் தூரநோக்கும்

### தூரநோக்கு

எதிர்கால சவால்களுக்கு முகங்கொடுத்து வாழக்கூடிய ஆளுமைப்பண்புடைய மனித சமுதாயம்
# விக்கிப்பீடியா:Statistics/weekly/13-Oct-2019
# கோலங்கள் (தொலைக்காட்சித் தொடர்)

**கோலங்கள்** என்பது சன் தொலைக்காட்சியில் நவம்பர் 24, 2003 முதல் டிசம்பர் 4, 2009 வரை திங்கள் முதல் வெள்ளி வரை இரவு 9 மணிக்கு ஒளிபரப்பாகி, 1533 அத்தியாயங்களுடன் நிறைவு பெற்ற குடும்ப சூழ்நிலை பற்றிய தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை தயாரிக்க இயக்குநர் திருச்செல்வம் என்பவர் எழுதி, நடித்து மற்றும் இயக்கியுள்ளார்.  
பிரபல நடிகை தேவயானி அபிநயா என்ற காதாபாத்திரத்தின் மூலம் சின்னத்திரைக்கு அறிமுகமாகிறார். இவருடன் தீபா வெங்கட், மஞ்சரி, அபிசேக் சங்கர், அஜய் கபூர், நளினி, சந்திரா லட்சுமண், திருச்செல்வம், விஜி சந்திரசேகர், சத்தியப்பிரியா மற்றும் குயிலி போன்ற பலர் முதன்மை கதாபாத்திரத்தில் நடித்துள்ளார்கள்.  
இந்த தொடர் தமிழ் தொலைக்காட்சி வரலாற்றில் மிகவும் பிரபலமான மற்றும் அதிக அத்தியாயங்களில் ஒளிபரப்பான தொடர் ஆகும். மற்றும் மக்களால் அதிகளவு பார்க்கப்பட்ட தொடரில் இதுவும் ஒன்றாகும். இந்த தொடரில் நடித்ததற்காக நடிகை தேவயானி (2003ஆம் ஆண்டு மற்றும் 2004ஆம் ஆண்டு) சிறந்த நடிகைக்கான விருதையும், தீபா வெங்கட் (2005ஆம் ஆண்டு) சிறந்த தோழிக்கான விருதையும் மற்றும் அஜய் கபூர் (2010ஆம் ஆண்டு) சிறந்த வில்லனுக்கான விருதையும் வென்றுள்ளார்கள் என்பது குறிப்பிடத்தக்கது.  
இந்த தொடர் 10 வருடம் கழித்து நவம்பர் 26, 2018ஆம் ஆண்டு முதல் திங்கள் முதல் சனிக்கிழமை வரை விகடன் தொலைக்காட்சி யூடியூப் என்ற இணைய அலைவரிசையில் மறு ஒளிபரப்பு செய்தது.
# கோலங்கள் (தொலைக்காட்சித் தொடர்)

## கதை சுருக்கம்

கணவனால் கைவிடப்பட்ட நடுத்தர குடும்பத்தைச் சேர்ந்த கர்பகம் (சத்தியப்பிரியா). கணவன் துணை இன்றி தனது 4 பிள்ளைகளையும் கஷ்டப்பட்டு வளர்க்குகின்றார். இவரின் மூத்த மகள் அபிநயா (தேவயானி) தைரியமும் விடாமுயரிசியும் கொண்டவள். பாஸ்கரை (அபிசேக் சங்கர்) திருமணம் செய்யும் அபி ஆனால் இவர்களின் திருமணத்தில் பல மனக்கசப்புகள் இதனால் இவர்கள் பிரிக்கின்றனர்.  
கற்பகத்தின் கணவன் ஈஸ்வரமூர்த்தி (மோகன் சர்மா) காஞ்சனா (பாரதி) என்ற பெண்ணை மறுதிருமணம் செய்கின்றார். இவரின் மகனான ஆதித்தியா (அஜய் கபூர்) கோவமும் திமிரும் கொண்டவன். தொழில் ரீதியாக போட்டியிடும் அபி மற்றும் ஆதித்யா. அபியை வெல்வதற்காக அவளை கொலை செய்ய முயற்சசி செய்ய்கின்றான். அபிக்கு ஆதரவாக தொல்காப்பியன் (திருச்செல்வம்) மற்றும் உஷா (தீபா வெங்கட்) ஆதியின் முன்னாள் மனைவி இவர்களின் துணையுடன் ஆதியை எப்படி வென்றால் என்பது தான் கதை.
# கோலங்கள் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- தேவயானி - (அபி) அபிநயா ஈஸ்வரமூர்த்தி (அத்தியாயம்: 1-1533)
- பாஸ்கரின் முன்னாள் மனைவி, கற்பகத்தின் மூத்த மகள், ஆனந்தி, ஆர்த்தி மற்றும் மனோகரின் சகோதரி. மிகவும் தைரியம் மற்றும் மன உறுதியும் கொண்டவள், குடும்பத்திற்கும் நட்புக்கும் முக்கியத்துவம் கொடுப்பவள் மற்றும் போராடும் குணம் கொண்டவள்.
- தீபா வெங்கட் - உஷா (அத்தியாயம்: 1-1533)
- அபியின் நெருங்கிய தோழி தேவராஜ் மற்றும் அம்பிகாவின் மகள், ஆதியின் மனைவி. மனதில் பட்டதை தைரியமாக சொல்லும் குணம் கொண்டவள். நட்புக்காக எதையும் செய்வாள்.
- அஜய் கபூர் - ஆதித்யா ஈஸ்வர் (அத்தியாயம்: 206-1527)
- முதன்மை வில்லன், அபியின் மாற்றான் சகோதரர் மற்றும் உஷாவின் கணவன். குறுக்கு வழியில் சென்றாவது ஜெயிக்க வேண்டும் என்று நினைப்பவன்.
- அபிசேக் சங்கர் - பாஸ்கர் (அத்தியாயம்: 2-1530)
- அபியின் கணவன், பண ஆசை கொண்டவன்.
- திருச்செல்வம் - தொல்காப்பியன் (அத்தியாயம்: 1-1533)
- அபி, உஷா, கிருஷ்ணன், விஸ்வநாதன் மற்றும் கங்காவின் நண்பர். மேனகாவின் அண்ணன்.
- மஞ்சரி → சுப்ரியா → மஞ்சரி - ஆனந்தி கார்த்திக் (அத்தியாயம்: 1-1533)
- தைரியமான பத்திரிகையாளர். கார்த்திக்கின் மனைவி மற்றும் அபியின் சகோதரி.
- சந்திரா லட்சுமண் - கங்கா
- வீட்டு பொருப்புகளை ஏற்று நடத்துபவர். ஆரம்பத்தில் அபிக்கு எதிரியாக இருந்து கடைசியில் நண்பியாகின்றார். தொல்காப்பியத்தின் நண்பி.
- விஷ்வா - கார்த்திக்
# கோலங்கள் (தொலைக்காட்சித் தொடர்)

## நடிகர்கள்

### அபிநயா குடும்பத்தினர்

- சத்தியப்பிரியா - கர்பகம் ஈஸ்வரமூர்த்தி (அத்தியாயம்: 1-1533)
- ஈஸ்வரமூர்த்தியின் மூத்த மனைவி, அபி, ஆனந்தி, ஆர்த்தி மற்றும் மனோகரின் தாய். சாரதாவின் சகோதரி.
- தேவயானி - அபிநயா (மூத்த மகள்)
- மஞ்சரி → சுப்ரியா → மஞ்சரி - ஆனந்தி (இரண்டாவது மகள்)
- ஸ்ரீவித்யா - ஆர்த்தி ராஜேஷ் (அத்தியாயம்: 1-1532)
- கர்ப்பத்தின் மூன்றாவது மகள். ராஜேஷின் முதல் மனைவி. சர்தர்ப்ப சூழ்நிலையால் வீட்டுக்கு தெரியாமல் ராஜேஷை திருமணம் செய்கின்றார்.
- ஷியாம் - ராஜேஷ் (அத்தியாயம்: 50-1532)
- ஸ்ரீதர் - மனோகர் (மகன்)
- நிஷா அஜய் (அத்தியாயம்: 270-510) → தீபா நரேந்திரன் (அத்தியாயம்: 511-1533) - அனு மனோகர்
- ஆதியின் வளர்ப்பு சகோதரி மற்றும் மனோகரின் மனைவி.
- விஜய ராஜ் - ராஜேந்திரப்பெருமாள்
# கோலங்கள் (தொலைக்காட்சித் தொடர்)

## நடிகர்கள்

### ஆதித்யா குடும்பத்தினர்

- மோகன் சர்மா - ஈஸ்வரமூர்த்தி/ஈஸ்வர் (அத்தியாயம்: 213-1533)
- பாரதி - காஞ்சனா ஈஸ்வர் (அத்தியாயம்: 213-1530)
- அஜய் கபூர் - ஆதித்யா ஈஸ்வர்
- பம்பாய் ஞானம் - (காஞ்சனாவின் தாய்)
- ஐஸ்வர்யா கணேஷ் (அத்தியாயம்: 270-434) → திவ்யதர்சினி (அத்தியாயம்: 435-800) → அகிலா (அத்தியாயம்: 801-1437) - அஞ்சலி
- டிங்கு → பிராங்க்ளின் - அர்ஜுன்
- நீலிமா ராணி - ரேகா அர்ஜுன்
# கோலங்கள் (தொலைக்காட்சித் தொடர்)

## நடிகர்கள்

### பாஸ்கர் குடும்பத்தினர்

- நளினி - அலமேலுமங்கை நாராயணன் (அத்தியாயம்: 1-1531)
- சுபலேகா சுதாகர் - நாராயணன் (அத்தியாயம்: 1-602)
- அபிசேக் சங்கர் - பாஸ்கர்
- பிரீத்தி → பிரியதர்சினி - வித்யா
- விஜி சந்திரசேகர் - சீதா வரதன்
- பொன்வண்ணன் - வரதன்
- காந்திமதி (நாராயணன் சகோதரி)
# கோலங்கள் (தொலைக்காட்சித் தொடர்)

## நடிகர்கள்

### கார்த்திக் குடும்பத்தினர்

- விஷ்வா - கார்த்திக்
- புவனா → தேவதர்சினி - சுஜாதா
# கோலங்கள் (தொலைக்காட்சித் தொடர்)

## நடிகர்கள்

### கங்கா குடும்பத்தினர்

- சந்திரா லட்சுமண் - கங்கா
- சபிதா ஆனந்த் - தில்லாம்பால் (அத்தியாயம்: 557-840)
- ராஜசேகர் - அண்ணாமலை
- கீர்த்தனா → சுருதி ராஜ் - பிரபா
# கோலங்கள் (தொலைக்காட்சித் தொடர்)

## நடிகர்கள்

### முக்கியக் கதாபாத்திரம்

- கல்பனா ஸ்ரீ - சாந்தி
- வனிதா கிருஷ்ணசந்திரன் (அத்தியாயம்: 1-679) → குயிலி (அத்தியாயம்: 680-1533) - சாரதா
- பூர்ணிமா இந்திரஜித் - மேனகா/செல்லம்மா (தொல்காப்பியத்தின் தாய் மற்றும் சகோதரி
- பிரபல தொழில் அதிபர். தொல்காப்பியன் தனது அண்ணன் என்று தெரியாமல் அவரை எதிர்க்கிறார். ஆதியின் துணை தொழிலதிபர்.
- விசு
- யுகேந்திரன் - சிவதாஸ்
- பிரபல ரவுடி அபியை திருமணம் செய்ய முயற்சிப்பவன்.
- ஊர்வம்பு லட்சுமி - ராணி சிவதாஸ்
- மௌலி
# கோலங்கள் (தொலைக்காட்சித் தொடர்)

## நடிகர்கள்

### துணை கதாபாத்திரம்

- வனஜா - சித்ரா
- ஸ்ரீலேகா ராஜேந்திரன் - மங்களம்
- குட்டி பூஜா - சந்திரா
- பாலாஜி → தேவ் ஆனந்த் - சதிஷ்
- சண்முகசுந்தரி
- விஜயசாரதி - பாரதி
- ஷீலா → கீதா - அம்பிகை
- தேவராஜ் - தேவராஜன்
- பி. லெனின்
- ப்ரேமி
- கவிதா - சங்கீதா
- ஆர்த்திகா ஸ்ரீ - வாசுகி
- சுஹாசினி - கீதா
- கே. நட்ராஜ் - அந்தோணி
- ஸ்ரீதர் - விஸ்வநாதன்
- நரேந்திரன் - உபேந்திரா
- ஸ்நேக் நம்பியார் - ரஞ்சனி
- நாகலட்சுமி - லட்சுமி/கலா
- கர்ணா - கருணாகரன்
- தீபா சங்கர் - (ராஜேஷ் 2வது மனைவி)
- சுமதி ஸ்ரீ - வேலம்மாள்
- பிர்லா போஸ் - ரவி
- உஷா எலிசபெத் - வைத்தியர். விமலா
- தில்லை மணி
- பாரதி மோகன்
- பூவணன்
- ஆரமுதன்
# கோலங்கள் (தொலைக்காட்சித் தொடர்)

## நடிகர்களின் தேர்வு

இந்த தொடரை புதுமுக இயக்குநர் திருச்செல்வம் என்பவர் இயக்கி மற்றும் நடித்துள்ளார். இவர் இதற்க்கு முன் மெட்டி ஒலி என்ற தொடரில் நடித்துள்ளார் என்பது குறிப்பிடத்தக்கது. பிரபல தமிழ் திரைப்பட நடிகை தேவயானி நடிக்கும் முதல் தொடர் இதுவாகும். அதே தரும் சந்திரா லட்சுமண் மற்றும் பூர்ணிமா இந்திரஜித் நடிக்கும் முதல் தமிழ் தொடர் இதுவாகும். சீதா என்ற கதாபாத்திரத்தில் பிரபல நடிகை விஜி சந்திரசேகர் நடிக்க இவருக்கு ஜோடியாக வரத்தான் என்ற கதாபாத்திரத்தில் பொன்வண்ணன் நடித்துள்ளார். நளினி, சத்யப்பிரியா, சபிதா ஆனந்த், குயிலி மௌலி போன்ற பல திரைப்பட நடிகர்களும் இந்த தொடரில் நடித்து உள்ளார்கள்.
# கோலங்கள் (தொலைக்காட்சித் தொடர்)

## ஒலிப்பதிவு

### தலைப்பு பாடல்

இந்த தொடருக்கு தலைப்பு பாடலை பிரபல பாடலாசிரியர் பழனி பாரதி என்பவர் பாடல் எழுத, பாடகி ஹரிணி இப் பாடலை பாடியுள்ளார். இசையைப்பாளர் டி. இமான் என்பவர் இசை அமைத்துள்ளார்.
# கோலங்கள் (தொலைக்காட்சித் தொடர்)

## மறு ஆக்கம்

- கன்னடம் மொழியில் **ரங்கோலி** என்ற பெயரில் மறுதயாரிப்பு செய்யப்பட்டு உதயா தொலைக்காட்சியில் ஒளிபரப்பானது.
- ஹிந்தி மொழியில் **மாய்கே சே பாந்தி டோர்** என்ற பெயரில் மறுதயாரிப்பு செய்யப்பட்டு பிப்ரவரி 14, 2011 முதல் அக்டோபர் 2, 2011ஆம் ஆண்டு வரை ஸ்டார் பிளஸ் தொலைக்காட்சியில் ஒளிபரப்பானது.  
| மொழி | அலைவரிசை | தலைப்பு |
| --- | --- | --- |
| கன்னடம் | உதயா தொலைக்காட்சி | ரங்கோலி |
| ஹிந்தி | ஸ்டார் பிளஸ் | மாய்கே சே பாந்தி டோர் |
# கோலங்கள் (தொலைக்காட்சித் தொடர்)

## மொழி மாற்றம்

இந்த தொடர் மலையாளம் மொழியில் **கோலங்கள்** என்ற அதே பெயரில் மொழி மாற்றம் செய்யப்பட்டு சூர்யா தொலைக்காட்சியிலும் தெலுங்கு மொழியில் **முத்தியால முழுக்க** என்ற பெயரில் மொழிமாற்றம் செய்யப்பட்டு ஜெமினி தொலைக்காட்சியிலும் ஒளிபரப்பானது.  
| நாடு | மொழி | அலைவரிசை | தலைப்பு |
| --- | --- | --- | --- |
| இந்தியா | தெலுங்கு | ஜெமினி தொலைக்காட்சி | ముత్యాల ముగ్గ |
| மலையாளம் | சூர்யா தொலைக்காட்சி | മെട്രിക്സ് |  |
# கோலங்கள் (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருதுகள் | பரிந்துரை | பெறுபவர் | கதாப்பாத்திரம் | முடிவு |
| --- | --- | --- | --- | --- | --- |
| 2003 | பேஸ் விருதுகள் | சிறந்த தொலைக்காட்சி நடிகை | தேவயானி | அபிநயா |  |
| 2004 | விவல் சின்னத்திரை விருதுகள் | சிறந்த நடிகை | தேவயானி | அபிநயா |  |
| 2005 | கலாட்டா விருதுகள் | சிறந்த தோழி | தீபா வெங்கட் | உஷா |  |
| 2010 | சன் குடும்பம் விருதுகள் | சிறந்த தொலைக்காட்சி நடிகை | தேவயானி | அபிநயா |  |
| சிறந்த துணை கதாபாத்திரம் ஆண் | திருச்செல்வம் | தொல்காப்பியன் |  |  |  |
| சிறந்த தாய் | சத்தியப்பிரியா | கர்பகம் |  |  |  |
| சிறந்த வில்லன் | அஜய் கபூர் | ஆதித்யா |  |  |  |
| சிறந்த திரைக்கதை ஆசிரியர் | திருச்செல்வம் |  |  |  |  |
| சிறந்த துணை கதாபாத்திரம் பெண் | பூர்ணிமா இந்திரஜித் | மேனகா/செல்லம்மா | } |  |  |
# கோலங்கள் (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் அத்தியாயங்கள் விகடன் ஒளித்திரை என்ற யூடியூப் அலைவரிசை மூலமாகவும் எப்பொழுது பார்க்கமுடியும்.
- இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை மலை 6:30 மணிக்கு சிங்களம் உபதலைப்புடன் ஒளிபரப்பானது.  
**கோலங்கள் சர்வதேச ஒளிபரப்பு**  
| உலகளவில் | சன் குழுமம் | கோலங்கள் | தமிழ் |
| --- | --- | --- | --- |
| நிகழ்நிலை | விகடன் தொலைக்காட்சி யூடியூப் |  |  |
| இந்தியா | ஜெமினி தொலைக்காட்சி | ముత్యాల ముగ్ | தெலுங்கு |
| சூர்யா தொலைக்காட்சி | മെട്രിക് | மலையாளம் |  |
| இலங்கை | சக்தி தொலைக்காட்சி | கோலங்கள் | தமிழ் |
| ஆஸ்திரேலியா | தரிசனம் தொலைக்காட்சி | கோலங்கள் |  |
| ஜிரிவி தொலைக்காட்சி | கோலங்கள் |  |  |
# குடைவேலம்

**உடை**, **ஒடை**, **குடைவேலம்** அல்லது **குடை மரம்** (*umbrella thorn* ) என்பது ஒருவகை மர மாகும். இதன் தாவரவியல் பெயர் *Acacia planifrons*, என்பது ஆகும். இது *அக்கேசியா* இன, பபேசியே குடும்பத்தைச் சேர்ந்த ஒரு தாவரம் ஆகும். இது இந்தியா மற்றும் இலங்கையை தாயகமாக கொண்டது.  
சங்க இலக்கியமான புறநானூற்றுப் பாடல்களில் காணப்படும் உடை என்னும் இச் சிறுமரத்தைக் குடை மரம் என்பர். இது வேலமரத்தின் இனத்தைச் சார்ந்தது. இதன் இலைகள் மிக மிகச் சிறிய சிற்றிலைகள் ஆகும். இம்மரத்தின் கிளைகளில் நீண்ட வலிய முட்கள் உடையதாக இருக்கும்.
# குடைவேலம்

## விளக்கம்

உடை மராமானது சுமார் ஏழு மீட்டர் உயரம் வரை வளரக்கூடிய முள் புதர் தாவரமாகும். இது ஒரு சிறு மரமாகும். இது குடைபோலக் கவிழ்ந்து கிளை பரப்பித் தழைத்த உச்சியைக் கொண்டது. இந்த மரத்தின் பட்டைகள் சாம்பல் மற்றும் பழுப்பு நிற அடையாளங்களுடன் தடிமனாக இருக்கும். இதன் இலைகள் கூட்டிலைகளாகும். அவை இரட்டைச் சிறகுகளாக, எதிரெதிராக இருக்கும். கூட்டிலைகள் ஒரு அங்குலத்துக்கும் குறைவான நீளமுடையன. சிற்றிலைகளானது (.06×.01) அங்குளம் என மிகச்சிறியவை. இலைச்செதில்கள் இரண்டும் இரு நீளமான வலிய முட்களாக மாறியிருக்கும். இலைகளின் விளிம்புகள் மழுங்கிய விளிம்புகளாக இருக்கும். இதன் மலர்கள் வெள்ளை நிறத்தில் இருக்கும். இதன் காய்கள் இருபுற வெடி கனிகளாகும்.
# குடைவேலம்

## இலக்கியங்களில்

இத்தாவரமானது சங்க இலக்கியங்களில் உடை என்று குறிப்பிடப்பட்டுள்ளது.
உடை என்னும் இந்த சிறுமரம். கிளைகளில் உள்ள இலைக் கணுவில் எல்லாம் நீண்ட இரு முட்கள் கொண்டதாக இருக்கும். இதன் இலை மிகச் சிறியது; இதன் முள்ளைச் 'சுரையுடை வால்முள்' என்று கூறுவர். இந்த முள்ளை ஊகம்புல்லின் நுனியில் கோத்து அதை
அம்பு ஆக்கி அதனை வில்லில் பூட்டிக் குறவர் குடிச் சிறுவர் எலியை எய்வர் என்று கூறுவர் ஆலத்துர்கிழார்.  
*சிறியிலை உடையின் சுரையுடை வால்முள்*  
*ஊக நுண்கோல் செறித்த அம்பின்* -புறநானூறு. 324:4-5  
'இருங்கடல் உடுத்த இப்பெரிய மாநிலத்தின் நடுவே, உடையினது சிறிய இலைகூடப் பிறர்க்கு உரித்தாதல் இன்றித் தாமே ஆண்ட மன்னர்கள் இடு திரை மணலினும் பலர்’ என்று சிறுவெண்தேரையார் பாடுகின்றார்.  
*இருங்கடல் உடுத்தஇப் பெருங்கண் மாநிலம்*  
*உடையிலை நடுவனது இடைபிறர்க்கு இன்றி*  
*தாமே ஆண்ட ஏமங் காவலர்*  
*இடுதிரை மணலினும் பலரே* -புறநானூறு. 36 3:1-4  
இதன் இலை கூட்டிலை ஆகும். சிற்றிலைகள் மிகச் சிறியவை.
இது ஒருவகை வேலமரமாகும் என்று பிங்கல நிகண்டு கூறும்; இம் மரம் சிறு குடைபோலப் பரவிக் கிளைத்துத் தழைத்திருக்கும். ஆதலின், இதனைக் குடை வேல மரமென்றனர் போலும்.
# குடைவேலம்

## தாவர அறிவியல்

;தாவர இயல் வகை
பூக்கும் இரு வித்திலைத் தாவரம்  
;தாவரத் தொகுதி
காலிசிபுளோரே (Calyciflorae)  
;தாவரக் குடும்பம்
லெகுமினேசி (Legminosae)  
;தாவரத் துணைக் குடும்பம்
மைமோசாய்டியே (Mimosodeae)  
;தாவரப் பேரினப் பெயர்
அக்கேசியா (Acacia)  
;தாவரச் சிற்றிரினப் பெயர்
பிளானிபிரான்ஸ் (Plaifrons)  
;சங்க இலக்கியப் பெயர்
உடை  
;உலக வழக்குப் பெயர்
'ஒடை' என்பார் காம்பிள்  
;பிற்கால இலக்கியப் பெயர்
குடைவேலம்  
;ஆங்கிலப் பெயர்
பாபுல் (Babul) (Umbrella-thornbabul)  
;தாவர இயல்பு
சிறு மரம், குடைபோலக் கவிழ்ந்து கிளை பரப்பித் தழைத்த முடியுடையது:  
;இலை
கூட்டிலை, ஒரு அங்குளத்துக்கும் குறைவான நீளமுடையது; சிற்றிலைகள் (.06×.01) அங்குளம்-மிகச்சிறியவை. இலைச்செதில்கள் இரண்டும் இரு நீளமான வலிய முட்களாக மாறியிருக்கும்.
# பேரியம் ஆக்சைடு

## பயன்கள்

பேரியம் ஆக்சைடு சூடான எதிர்மின்வாய் குழாய்களுக்கான மேற் பூச்சாகப் பயன்படுத்தப்படுகிறது. எதிர்மின் கதிர் குழாய்களில் உள்ளவற்றை இதற்கு எடுத்துக்காட்டாகக் கூறலாம். ஒளியியல் கிரீடக் கண்ணாடிகள் போன்ற சில வகையான கண்ணாடி உற்பத்தியில் இது ஈயம்(II) ஆக்சைடுக்கு மாற்று வேதிப்பொருளாகப் பயன்படுகிறது. ஈய ஆக்சைடு ஒளிவிலகல் குறிப்பெண்ணை உயர்த்துகின்ற அதே வேளையில் சிதறடிப்பு ஆற்றலையும் இது உயர்த்துகிறது. 150 மற்றும் 200 பாகை செல்சியசு வெப்பநிலையில் எத்திலீன் ஆக்சைடும் ஆல்ககால்களும் ஈடுபடும் வினையில் ஓர் எத்தாக்சிலேற்ற வினையூக்கியாக பேரியம் ஆக்சைடு பயன்படுத்தப்படுகிறது  
வெப்ப ஏற்ற இறக்க வேறுபாடுகளின் வழியாக தூய்மையான ஆக்சிசனுக்கு பேரியம் ஆக்சைடு ஒரு மூலப் பொருளாகக் கருதப்படுகிறது. பெராக்சைடு அயனி உருவாதல் மூலமாக எளிதாக இது ஆக்சிசனேற்றமடைந்து BaO2 சேர்மமாகிறது .  
BaO முதல் BaO2 வரையிலான ஒரு முழுமையான பெராக்சிசனேற்றம் மிதமான வெப்பநிலையில் நிகழ்கிறது. ஆனால் உயர்ந்த வெப்பநிலையில் ஆக்சிசன் மூலக்கூறின் அதிகரித்த என்ட்ரோபி என்பது, BaO2 சேர்மம் ஆக்சிசனாகவும் பேரியம் ஆக்சைடாகவும் 1175 பாகை கெல்வின் வெப்பநிலையில் சிதைந்து மாறுகிறது என்பதை குறிக்கிறது.  
வளிமண்டலக் காற்றை அதன் உட்கூறுகளாகப் பிரிக்கும் காற்றுப் பிரிப்பு செயல்முறை ஆதிக்கம் செலுத்திய 20 ஆம் நூற்றாண்டின் தொடக்கத்திற்கு முன்னர் ஆக்சிஜனை உற்பத்தி செய்ய பெரிய அளவிலான தயாரிப்பு முறையாக இந்த வேதிவினை பயன்படுத்தப்பட்டது. இந்த தயாரிப்பு முறை அதன் கண்டுபிடிப்பாளர்களை சிறப்பிக்கும் விதமாக பிரின் செயல்முறை எனப் பெயரிடப்பட்டது .
# பேரியம் ஆக்சைடு

## தயாரிப்பு

பேரியம் கார்பனேட்டை சூடுபடுத்துவதன் மூலமாக பேரியம் ஆக்சைடை தயாரிக்கலாம். பேரியம் நைட்ரேட்டை வெப்பச் சிதைவு வினைக்கு உட்படுத்தியும் இதை தயாரிக்கலாம் .இவ்வாறே பெரும்பாலும் பேரியம் உப்புகளை சிதைத்து பேரியம் ஆக்சைடு தயாரிக்கப்படுகிறது .
: 2Ba + O<sub>2</sub> → 2BaO
: BaCO<sub>3</sub> → BaO + CO<sub>2</sub>
# பேரியம் ஆக்சைடு

## முன்பாதுகாப்பு

பேரியம் ஆக்சைடு ஓர் எரிச்சலூட்டியாகும். தோல் அல்லது கண்களைத் தொடர்பு கொண்டால் அல்லது உள்ளிழுக்கப்பட்டால் வலி மற்றும் சிவப்பை ஏற்படுத்துகிறது. இருப்பினும், உட்கொள்ளும்போது பேரியம் ஆக்சைடு மிகவும் ஆபத்தானது. குமட்டல் மற்றும் வயிற்றுப்போக்கு, தசை முடக்கம், இதயத் துடிப்பு அதிகரிப்பு போன்ற பாதிப்புகளை ஏற்படுத்தி மரணத்தை உண்டாக்கிவிடும். உட்கொண்டால் அல்லது உட்செலுத்தப்பட்டால் உடனடியாக மருத்துவ சிகிச்சை பெற வேண்டும்.
பேரியம் ஆக்சைடு வாயுவை சுற்றுச்சூழலுக்குள் வெளியிடக்கூடாது. ஏனெனில் இது நீர்வாழ் உயிரினங்களுக்கு தீங்கு விளைவிக்கும் .
# பூவை

**காயா**, **பூவை** (*Memecylon edule*) என்பது இந்தியாவை பூர்வீகமாகக் கொண்ட ஒரு சிறிய பசுமையான மரமாகும். குறிப்பாக இந்தியாவில் குறிப்பாக கருநாடகம், ஆந்திரப் பிரதேசம், தமிழ்நாடு, உள்ளிட்ட மாநிலங்களை பெரும்பான்மையாக கொண்ட தக்காணப் பீடபூமி பகுதியியலும், தாய்லாந்து மற்றும் போர்னியோவின் சில பகுதிகளில் காணப்படுகிறது. இதன் பொதுவான பெயர்களாக **காயாம்,** **Delek bangas,** **Delek ஏர்,** **miat,** **nemaaru** போன்றவை அடங்கும்.  
இந்த மரமானது பாறை மண்ணில் வளரக்கூடியது. ஆண்டுக்கு ஒன்று அல்லது இரண்டு முறை பூக்கும். இதன் கனியானது ஒரு சென்டிமீட்டர் நீளமும் பச்சை நிறமும் கொண்டதாக இருக்கும். இது பழுக்கும்போது சிவப்பு நிறமாகவும், பின்னர் கருப்பு நிறமாகவும் மாறும். இந்த மரம் மெல்லிய பட்டையைக் கொண்டது, எனவே இது சில நேரங்களில் மலாய் மொழியில் "மெல்லிய தோல்" என்ற பொருள்படும் ***நிபிஸ் குலிட்*** என்றும் அழைக்கப்படுகிறது. இந்த மரம் ஒரு அலங்காரத் தாவரமாகவும், கட்டுமானப் பொருளாகவும் பயன்படுத்தப்படுகிறது. இதன் தண்டு வலியது. விறகாகப் பயன்படும். வறண்ட பசிய இலைக் காடுகளில் வளர்கிறது. 4500 அடி உயரம் வரையிலான மலைப் பாங்கிலும் வளரும்.
மிமிசைலான் என்ற இப்பேரினத்தில் 18 சிற்றினங்கள் தமிழ் நாட்டில் வளர்கின்றன.  
இதன் இலைகள் தோல்போன்று தடிமனாக இருக்கும். இந்த மரமானது குளுக்கோசைடுகள், பிசின்கள், வண்ணமயமான நிறமிகள், பசைகள், மாப்பொருள் மற்றும் மாலிக் அமிலம் போன்றவை உள்ளன. மேலும் இது அலுமினியம் நிறைந்தது. இதிலிருந்து மஞ்சள் வண்ண சாயத்தை பிரித்தெடுக்கலாம். இதன் இலைகள் மற்றும் வேர்கள் இரத்தக்கழிசல், துவர்ப்பு போன்றவற்றுக்கான மருந்தாகவும் பயன்படுத்தப்படுகிறது.
# பூவை

## இலக்கியங்களில்

காயா என்னும் புதர்ச்செடியைக் 'காயா' எனக் கபிலரும் (குறிஞ். 70) 'பூவை' எனச் சீத்தலைச் சாத்தனாரும் (அகநா. 134), 'பறவாப் பூவை' எனக் கடுவன் இளவெயினனாரும் அழைப்பர்.  
காயா பூத்திருக்கும் நிலையில் மயிற்கழுத்து போன்று பளபளப்பான நீலநிறமாக இருக்கும். இதன் மலரின் அகவிதழ்களுக் கடியில் செந்நிறம் காணப்படும்.பெயல் பெய்து கழிந்த வைகறைப் பொழுதில் முன்னாள் பூத்த இதன் மலர்கள் உதிர்ந்து கிடக்கும். மழையின் தண்மை கண்டு வெளிப்படும் 'தம்பலப் பூச்சி' எனப்படும் செந்நிறமான மூதாய்ப்பூச்சி, குறுகுறுவென அங்குமிங்கும் ஒடித் திரியும். இக்காட்சி, மணிமிடை பவளம் போல அணி மிக இருந்தது என்கிறார் புலவர். அகநானுாற்றில் மணிமிடை பவளம் என்ற சொற்றொடர் நித்திலக்கோவை'ப் பகுதியில் (அகநா: 304) அமைந்துள்ளவாறு.  
பசும்பிடி வகுளம் பல்லினர்க்காயா' என்றார் குறிஞ்சிக் கபிலர் (குறிஞ். 70) பல்லினர்க்காயா என்பதற்கு நச்சினார்க்கினியர் பல கொத்துக்களை உடைய காயாம்பூ' என்று உரை கூறினார். காயாம்பூச் செடியைச் சிறுபுதர் எனலாம். இது கொத்துக் கொத்தாகப் பூக்கும். பூக்கள் மிக அழகிய பளபளப்பான நீல நிறமுள்ளவை. மலரின் அகவிதழ்களுக்கடியில் செந்நிறம் இருக்கும். இச்செடி பூத்திருக்கும் காட்சியை இடைக்காடனார் இரண்டு அகநானுாற்றுப் பாடல்களில் சித்திரிக்கின்றார். முல்லை நிலத்தில் நல்ல மழை தொடங்கியுள்ளது. பெயல் பெய்து கழிந்த வைகறைப் பொழுதில் முன்னாள் பூத்த நீலக் காயா மலர்கள் விழுந்துள்ளன. மழையைக் கண்டு மண்ணிலிருந்து வெளிப்படும் தம்பலப் பூச்சி எனப்படும் மூதாய்ப் பூச்சிகள் அவற்றினிடையே குறுகுறு என ஊர்ந்து செல்கின்றன. நீல மலர்களிடையே சிவந்த மூதாய்ப் பூச்சிகள் தோன்றும் காட்சி. மணிமிடை பவளம் போல அணிமிக இருந்ததென்கிறார் புலவர்.  
மணிமிடைபவளம்போல அணி மிகக்  
காயாஞ் செம்மல் தாஅய்ப் பலவுடன்  
ஈயல் மூதாய் ஈர்ம்புறம் வரிப்ப  
புலன் அணி கொண்ட கார் எதிர்காலை (- அக. 304 : 13-16)  
காயாம்பூ இற்றை நாளில் காசாம்பூ என வழங்கப்படுகிறது. இதன் கருநீலநிறம் கண்ணுக்கிடும் அஞ்சனம் போன்றது. இதற்கு **அஞ்சனி, காசை வச்சி** என்ற பெயர்களை நிகண்டுகள் சூட்டுகின்றன. சங்க இலக்கியத்தில் இதன் மற்றொரு பெயர் **பூவை** என்பதாகும். பூவை என்னும் சொல், நாகணவாய்ப்புள்ளையும் காயாவையும் குறிக்கும். பறக்கும் இப்புள்ளினத்தினின்றும் பிரித்துக் காட்டுதற்கு இதனைப் பறவாப்பூவை என்றார் கடுவன் இளவெயினனார்.  
இப்பூ முல்லை நிலத்தது; செந்நில வழியிற் பூக்கும். சிறுபான்மை குறிஞ்சியிலும் பூக்கும்; கார் காலப்பூ; காலையில் பூத்து இரவில் உதிரும்; குற்றுச் செடியில் கொத்துக் கொத்தாகப் பூக்கும்; இதன் முனை அரும்பு கருமையானது. மலர்ந்தால் இப்பூ மயிற்கழுத்து போன்று பளபளக்கும் நீல நிறத்தது. வீழ்ந்து வாடினால் கருமையாக இருக்கும். மலர் மெல்லியது; மனமுள்ளது: காண்போர் உள்ளங்கவர்வது என்றெல்லாம் புலவர் பெருமக்கள் விதந்து கூறுவர்.  
காயாம்பூ நீலநிறமானது. நீலமணி போன்றது. இது மணி என்னும் அடைமொழியுடன் கூறப்படுகின்றது.